Kanku Kelly
Nkashama Kanku Kelly (20 Januari, 1958) ni mwanamuziki maarufu wa muziki wa dansi kutoka nchini Jamhuri ya Kidemokrasia ya Kongo- Tanzania. Anafahamika zaidi kwa kuwa miongoni wapigaji mashuhuri wa trampeti mwenye historia ya ndefu katika muziki - hasa kwa kushirikiana na Maquis du Zaire na kuwa mwanzilishi wa The Kilimanjaro Band. Vilevile amebahatika kushikana mikono na viongozi wakubwa wanaoheshimika duniani kote, Mwalimu Julius Kambarage Nyerere na Mzee Nelson Mandela.
Kanku ambaye alifukuzwa shule kwa ajili ya muziki, jina lake halisi ni Nkashama Luis Polycarp, alizaliwa Januari 20, 1958, katika mji wa Kananga Mkoa wa Kasai, Magharibi mwa Jamhuri ya Kidemokrasia ya Kongo.
Kanku ambaye aliingia nchini Tanzania akiwa kinda kabisa (chini ya miaka ishirini) alikuwa kivutio kikubwa kwenye safu ya wapulizaji wa trumpet katika bendi iliyokuwa tishio miaka ya 1970 hadi 1990 ya Maquis du Zaire iliyokuwa ikipiga muziki wake katika ukumbi wa White House, Ubungo jijini Dar es Salaam. Baba yake mzee Chasuma Leonard alikuwa Daktari wa binadamu na mama yake Chibwabwa Kayipu, alikuwa mfanyabiashara katika mji huo wa Kananga. Kelly alipata elimu ya msingi katika shule ya Kamilabi ambayo miongoni mwa masomo yaliyokuwa yakifundishwa somo la muziki lilikuwemo. Baadaye aliendelea na masomo ya juu katika shule ya Sekondari ya Lyceede Kelekele, ambako aliishia kidato cha tano kwa kufukuzwa shule baada ya kufumwa na mwalimu akiandika wimbo wa Nyboma Mwandido darasani mwaka 1973.
Kwaya ya Wasichana ya Cantamus
Kwaya ya Wasichana ya Cantamus ni kwaya yenye makao katika Mansfield, Nottinghamshire na lina takriban wasichana arobaini wenye umri kati ya miaka kumi na tatu na kumi na tisa. Kwaya hii ilianzishwa mwaka wa 1968 na Pamela Cook (Mkurugenzi), Geoffrey Thompson (mumewe Cook na Mweka hazina), Sheila Haslam (Katibu) na Ivan Haslam (mwuuzaji wa Tiketi na CD). 
Michael Neaum akawa kiongozi mwaka wa 1976. Ann Irons alijiunga kama Mkurugenzi Msaidizi mwaka wa 1976. Elaine Guy alikuwa mwanachama wa zamani na akawa mkufunzi wa sauti mwaka 1983. Joy Nicol akawa mwalimu wa sauti mwaka wa 1995. Philip Robinson aliteuliwa kama kiongozi mwaka wa 200 
Mataji mashuhuri ambayo kwaya hii imeshinda ni taji la kwaya ya Dunia mwaka wa 1997 katika Llangollen Eisteddfod, taji la mabingwa wa Olimpiki katika Michezo ya kwaya ya Dunia mwaka wa 2004 na 2006 na tuzo la Grand Prix katika tamasha ya Riva de Garda mwaka wa 1996.
Hivi karibuni Cantamus ilishiriki katika michezo ya nne ya kwaya ya Dunia huko Xiamen, China mwezi Julai mwaka wa 2006, na kushinda medali mbili za dhahabu, na kufanikiwa kupata alama ya juu zaidi katika shindano hili na alama ya 89.13 
Kwaya ya Cantamus waliimba katika tamsha yao ya kwanza kwa umma mwaka wa 1968 na tangu wakati huo wasichana 340 wameimba pamoja na Cantamus.